U-I-128/18
Natisni
Opravilna št.:
U-I-128/18
Datum odločitve:
10. 9. 2018
ECLI:
ECLI:SI:USRS:2018:U.I.128.18
Akt:
Zakon o dohodnini (Uradni list RS, št. 13/11 – uradno prečiščeno besedilo, 24/12, 30/12, 75/12, 94/12, 96/13, 50/14, 23/15, 55/15, 63/16 in 69/17) (ZDoh-2), 4. odst. 111. čl.
Izrek:
Pobuda za začetek postopka za oceno ustavnosti četrtega odstavka 111. člena Zakona o dohodnini (Uradni list RS, št. 13/11 – uradno prečiščeno besedilo, 24/12, 30/12, 75/12, 94/12, 96/13, 50/14, 23/15, 55/15, 63/16 in 69/17) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Marko Koselj, Radovljica
Datum vloge:
9. 3. 2018
Vrsta odločitve:
sklep
Vrsta rešitve:
zavrženje
Dokument:
US31544
Dokument v PDF obliki:
U-I-128-18.pdf
209 KB
Prenesite datoteko
U-I-128/18-4
10. 9. 2018
SKLEP
Ustavno sodišče je v postopku za preizkus pobude Marka Koselja
,
Radovljica
, na seji 10. septembra 2018
sklenilo:
Pobuda za začetek postopka za oceno ustavnosti četrtega odstavka 111. člena Zakona o dohodnini (Uradni list RS, št. 13/11 – uradno prečiščeno besedilo, 24/12, 30/12, 75/12, 94/12, 96/13, 50/14, 23/15, 55/15, 63/16 in 69/17
) se zavrže.
OBRAZLOŽITEV
1. Pobudnik izpodbija četrti odstavek 111. člena Zakona o dohodnini (v nadaljevanju ZDoh-2), ki določa, da se za dohodek iz dejavnosti iz drugega in tretjega odstavka tega člena šteje dobiček, v katerem niso upoštevani obračunani prispevki za obvezno zavarovanje ter znižanje in povečanje davčne osnove, razen razlike v obrestih. Pobudnik zatrjuje neskladje izpodbijane ureditve s 14. členom Ustave. Navaja, da se pri izračunu skupnega dohodka samozaposlenih upoštevajo prispevki delodajalca na plačo, pri zaposlenih pa ne.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču,
Uradni list RS, št. 64/07 – uradno prečiščeno besedilo in
109/12
– v nadaljevanju ZUstS
). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijana določba ne učinkuje neposredno. Na podlagi izpodbijane določbe davčni organ prve stopnje izda informativni izračun dohodnine, zoper katerega je možno ugovarjati. Na podlagi ugovora izda davčni organ prve stopnje odločbo o odmeri dohodnine, ki jo je možno izpodbijati s pritožbo v davčnem postopku in nato s tožbo in revizijo v upravnem sporu. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu št. U-I-275/07 z dne 22. 11. 2007 (Uradni list RS, št. 110/07, in OdlUS XVI, 82).
4. Ker pobudnik ne izkazuje neposrednega pravnega interesa za presojo izpodbijane določbe ZDoh-2, je Ustavno sodišče pobudo zavrglo.
5. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10,
56/11 in 70/17
)
v sestavi: predsednica dr. Jadranka Sovdat ter sodnice in sodniki dr. Matej Accetto, dr. Dunja Jadek Pensa, DDr. Klemen Jaklič, dr. Rajko Knez, dr. Etelka Korpič – Horvat, dr. Špelca Mežnar, dr. Marijan Pavčnik in Marko Šorli.
Sklep je sprejelo soglasno.
dr. Jadranka Sovdat
Predsednica